Publication: Magyar Közlöny
Issue: MK-2001-85 (Year: 2001, Number: 85)
Era: 1990-2004
Section: 141/2000. (VIII. 9.) Korm. rendelet 1. §-ának (4) bekezdésében meghatározott, mozgásában maradandó egészségi
Paragraph Index: 19

(2) Az R. 15. §-a a következő (4) és (5) bekezdéssel egészül ki: „(4) Ha a jogi személy, jogi személyiség nélküli társaság, magánszemély vagy egyéni vállalkozó értékesítési célú lakásépítése érdekében saját tulajdonú, építési teleknek nem minősülő telekingatlanát a 253/1997. (XII. 23.) Korm. rendelet, illetve a települések helyi építési szabályzatában előírtak szerinti közművesítés útján lakótelekké alakítja és szerződésben vállalja, hogy a telket 5 éven belül a ráépített lakóingatlannal együtt értékesíti, úgy az e célra felvett hitelintézeti kölcsön kamatainak megfizetéséhez az állam támogatást nyújt. Az építési telek kialakításának legfeljebb 50%-át kitevő és építendő lakásonként 2 millió forintot, de ugyanazon telken több lakás építése esetén telkenként 26 millió forintot meg nem haladó kölcsönösszegig — a személyes körülményekre vonatkozók kivételével — a kiegészítő kamattámogatás 13. §-ban foglalt rendelkezéseit kell alkalmazni. Az ilyen célra felvett kölcsön a (3) bekezdésben meghatározott, az értékesítési, illetve bérbeadási célú lakások felépítésére igénybe vehető, állami kamattámogatású kölcsön összegét csökkenti.

Source: https://magyarkozlony.hu/hivatalos-lapok/88b131022d764c6229fe871a2845c944e31ac7ec/dokumentumok/015d72bf261a45e1795d1ef9113f5d227487827e/letoltes